Spoštovani!

Veseli nas, da boste šolo v naravi organizirali v CŠOD. Za učence vaše šole imamo na **CŠOD JURČEK** rezerviran termin za izvedbo programa. Želimo vam pripraviti pester in zanimiv program.

Glede na informacije, ki so bile predstavljene s strani pristojnega ministrstva in Zavoda RS za šolstvo, bo v primeru, da ne bo prišlo do poslabšanja epidemiološke slike, izvedba **pouka po modelu B, ki vključuje tudi izvajanje šole v naravi v CŠOD, na lokacijah CŠOD, s prilagoditvami skladno s smernicami NIJZ**.

Pri nastanitvi v CŠOD **zagotavljamo varnostne ukrepe**, ki so priporočeni s strani NIJZ za nastanitev v sobah, sanitarijah, pri prehranjevanju, uporabi skupnih prostorov.

Pri izvedbi šole v naravi in dni dejavnosti zagotavljamo izvedbo v manjših skupinah, ločevanje oddelkov pri namestitvi, obrokih in programu, čiščenje in razkuževanje, potrebno distanco.

Udeleženci so vključeni v program, ki poteka kot učenje na prostem, in nimajo stika z lokalnim prebivalstvom. V izvajanje programa so aktivno vključeni učitelji spremljevalci.

V šoli v naravi bo veliko možnosti za aktivno in izkušenjsko učenje, za učenje z veliko gibanja. V **Zakonu o osnovni šoli piše, da *»****Šola izvaja del obveznega programa in drugih dejavnosti kot šolo v naravi***.«** Učne vsebine so organizirane tako, da nadgradijo in utrdijo vsebine iz učnega načrta. Učitelji CŠOD so kompetentni za pripravo in izvedbo kvalitetnega **pouka na prostem**, ki je eden od **priporočenih ukrepov v veljavnih priporočilih za izvedbo pouka v šolskem letu 2020/21**.

Verjamemo, da bomo skupaj izpeljali kvaliteten in zanimiv program Šole v naravi.

Pošiljamo vam potrebne informacije in dokumente, da bo priprava programa in nastanitev ob prihodu potekala čimbolj nemoteno, vse informacije so dostopne tudi na naši spletni strani [Cšod - dom CŠOD OE Jurček (csod.si)](https://www.csod.si/dom/jurcek)

**PRILOGE**

**Načrt šole v naravi - učne vsebine CŠOD JURČEK**

* označite vsebine, ki ustrezajo vašemu letnemu načrtu, ki jih najdete na <https://www.csod.si/dom/jurcek/sola-v-naravi> (nekatere vsebine so doplačljive: pragozd, kmetija, …)
* dokument z izbranimi vsebinami pošljete po e-pošti na naslov [Tilen.bizal@csod.si](mailto:Tilen.bizal@csod.si) .

Na podlagi izbranih učnih vsebin bomo pripravili predlog programa šole v naravi in vam ga poslali v pregled in potrditev.

**Prijava udeležencev**

* Excel tabelo izpolnite z vsemi zahtevanimi podatki za vse udeležence (učence in učitelje), da jih bomo ob prihodu prijavili (Zakon o prijavi prebivališča),
* dokument pošljete po e-pošti na naslov [Tilen.bizal@csod.si](mailto:Tilen.bizal@csod.si) .
* zapišite prehranske in zdravstvene posebnosti (alergije, vegetarijanska prehrana, bronhitis…). Če je bolezen v hujši obliki, naj starši natančno navedejo, česa otrok ne sme uživati oziroma delati in pošljejo neposredno vodji OE. CŠOD zagotavlja dietno prehrano le na podlagi izpolnjenega MID potrdila – v primeru, da ima udeleženec dieto, mora vnaprej poslati kopijo MID obrazca.

**Dovoljenje o prevozu otrok v zdravstveni dom ali bolnico**

* v primeru nezgode peljemo otroka v najbližji zdravstveni dom, zato potrebujemo soglasje staršev oziroma skrbnikov o omenjenem prevozu.

**Razpored udeležencev po sobah** za hitrejše razporejanje otrok ob prihodu

* učence poimensko razporedite po seznamu,
* učenci različnih oddelkov naj bodo razporejeni v ločene sobe (število in spol), če je možno, tudi v ločene hodnike,
* seznam prinesete s seboj.

**Seznam opreme**, ki jo priporočamo za bivanje in izvajanje programa.

**Hišni red** za nemoteno in prijazno skupno bivanje.

Podrobnejše informacije so dostopne na spletni strani CŠOD ([https://www.csod.si](https://www.csod.si/stran/splosni-pogoji) ).

Če imate še kakršnakoli vprašanja v zvezi z bivanjem pri nas, vas vabimo, da nam pišete po e-pošti ali nas pokličete na spodaj zapisane telefonske številke.

Z veseljem vas pričakujemo v najboljši učilnici na svetu – v naravi.

Tilen Bižal

Pomočnik direktorja za pedagoško področje

Kontaktni podatki:

* email: [Tilen.bizal@csod.si](mailto:Tilen.bizal@csod.si)
* mbt: 031/607-573